KLASA: 112-03/19-01/0004

URBROJ: 2137/01-04-01/2-19-1

Koprivnica, 05.04.2019.

OBAVIJEST I UPUTE KANDIDATIMA

Putem Hrvatskog zavoda za zapošljavanje dana 05.04.2019. godine, objavljen je oglas za prijam u službu na određeno vrijeme radi zamjene duže vrijeme odsutne službenice – do povratka odsutne službenice na posao, na radnom mjestu samostalnog upravnog referenta za socijalnu skrb u Upravnom odjelu za društvene djelatnosti, 1 izvršitelj/-ica, te se daju upute kako slijedi:

Prijave na oglas podnose se zaključno sa 13.04.2019. godine**.**

Izrazi koji se koriste u ovoj obavijesti za osobe u muškom rodu uporabljeni su neutralno i odnose se na muške i ženske osobe.

Opis poslova radnog mjesta – samostalni upravni referent za socijalnu skrb

* rješava u upravnim stvarima iz područja socijalne skrbi te vodi i rješava u upravnom postupku iz područja utvrđivanja prava na sufinanciranje troškova nabave udžbenika i pripadajućih dopunskih nastavnih sredstava
* prati stanje u području socijalne skrbi i zdravstva, osobito u pogledu izvršavanja zakona i drugih propisa, uvjeta za izvršavanje zakona i drugih propisa, obavlja stručnu obradu pitanja i problema iz područja socijalne skrbi i zdravstva te predlaže odgovarajuće mjere
* sudjeluje u izradi strateških dokumenata, obavlja poslove provođenja jedinstvene politike za osobe s invaliditetom i afirmiranju socijalne uključenosti skupina građana kojima prijeti socijalna isključenost
* sudjeluje u poslovima vezanim uz pripremu i provedbu projekata unutar državnih i EU programa i projekata
* pruža građanima pomoć u prepoznavanju problema i upućivanju nadležnim službama
* pomaže u pripremi prijedloga odluka i drugih akata iz područja socijalne skrbi i zdravstva
* priprema informacije i stručne materijale, prikuplja i obrađuje podatke te priprema izvješća za potrebe gradonačelnika, Gradskog vijeća i nadležnim državnih tijela
* obavlja i druge poslove po nalogu pročelnika

Podaci o plaći

Sukladno odredbama Zakona o plaćama u lokalnoj i područnoj (regionalnoj) samoupravi („Narodne novine“ broj 28/10.) plaću službenika u upravnim odjelima i službama jedinica lokalne i područne (regionalne) samouprave čini umnožak koeficijenta složenosti poslova radnog mjesta i osnovice za obračun plaće uvećan za 0,5% za svaku navršenu godinu radnog staža. Odlukom o koeficijentima za obračun plaće službenika i namještenika u Upravnim tijelima Grada Koprivnice („Glasnik Grada Koprivnice“ broj 4/10., 1/12., 2/12., 4/13., 1/16., 2/16., 4/17. i 3/19.), za radno mjesto samostalnog upravnog referenta za socijalnu skrb propisan je koeficijent 2,33 dok je osnovica utvrđena Odlukom o utvrđivanju osnovice za obračun plaće službenika i namještenika u upravnim tijelima Grada Koprivnice od 22.07.2010. godine i iznosi 4.400,00 kuna (bruto).

Način obavljanja prethodne provjere znanja i sposobnosti kandidata

Za kandidate prijavljene na oglas koji su podnijeli pravodobnu i urednu prijavu te ispunjavaju

formalne uvjete provest će se prethodna provjera znanja i sposobnosti koja obuhvaća pisano

testiranje i intervju. Za svaki dio provjere kandidatima se dodjeljuje broj bodova od 1 do 10.

Smatra se da je kandidat, koji nije pristupio prethodnoj provjeri znanja i sposobnosti, povukao prijavu na oglas.

Intervju će biti proveden samo s kandidatima koji su ostvarili najmanje 50% bodova iz

područja provjere znanja i sposobnosti na provedenom pisanom testiranju.

Postupak testiranja i intervjua provest će Povjerenstvo za provedbu oglasa. O rezultatima testiranja i vremenu održavanja intervjua kandidati će biti obaviješteni.

Povjerenstvo kroz razgovor sa kandidatima prilikom intervjua utvrđuje interese, profesionalne ciljeve i motivaciju kandidata za rad na navedenom radnom mjestu.

Nakon provedenog testiranja i razgovora (intervjua), Povjerenstvo za provedbu oglasa utvrđuje rang listu kandidata prema ukupnom broju ostvarenih bodova.

Područja testiranja te pravni izvori za pripremanje kandidata za testiranje:

* Zakon o lokalnoj i područnoj (regionalnoj) samoupravi („Narodne novine“ broj 33/01., 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13. – pročišćeni tekst, 137/15. i 123/17.)
* Zakon o općem upravnom postupku („Narodne novine“ broj 47/09.)
* Zakon o socijalnoj skrbi („Narodne novine“ broj 157/13., 152/14., 99/15., 52/16., 16/17. i 130/17.)
* Odluka o socijalnoj skrbi Grada Koprivnice (“Glasnik Grada Koprivnice” broj 4/12., 3/13., 3/14., 5/15., 1/16. – pročišćeni tekst, 4/16., 4/18. i 11/18.)

Postupak testiranja

Na testiranje je potrebno donijeti osobnu iskaznicu ili drugu ispravu na kojoj se nalazi

fotografija, sa kojom se dokazuje identitet osobe.

Ne postoji mogućnost naknadnog pisanog testiranja, bez obzira na razloge koje pojedinog kandidata eventualno spriječe da testiranju pristupi u naznačeno vrijeme.

Smatra se da je kandidat koji nije pristupio testiranju povukao prijavu na oglas.

Nakon utvrđivanja identiteta i svojstva kandidata, kandidatima će biti podijeljena pitanja iz navedenih područja testiranja, dok se provjerom znanja rada na računalu smatra samostalan rad na računalu prilikom pisanog testiranja.

Vrijeme trajanja testiranja – 60 minuta.

Za vrijeme testiranja nije dopušteno:

- koristiti se bilo kakvom literaturom odnosno bilješkama,

- koristiti mobitel ili druga komunikacijska sredstva,

- napuštati prostoriju u kojoj se provjera odvija,

- razgovarati s ostalim kandidatima niti na bilo koji drugi način remetiti koncentraciju

kandidata.

Poziv za testiranje bit će objavljen najmanje 5 dana prije testiranja na web stranici (www.koprivnica.hr) i oglasnoj ploči Grada Koprivnice, Zrinski trg 1.

Ostale upute.

Podnositelji prijava dužni su u prijavi priložiti sve priloge i podatke naznačene u oglasu i to u

obliku navedenom u oglasu budući da manjak samo jedne isprave ili dostava jedne isprave u obliku koji nije naveden u oglasu isključuje podnositelja iz statusa kandidata. Ukoliko podnositelj prijave utvrdi da je potrebno dopuniti prijavu koja je već podnijeta, to je moguće učiniti zaključno do dana isteka roka u oglasu.

Nadalje, prijave kandidata koji ne ispunjavaju sve formalne uvijete za prijam u službu navedene u oglasu (npr. stupanj obrazovanja, propisana struka, broj godina radnog staža u struci) ne upućuju se u dalji postupak provjere znanja i sposobnosti i o tome će se podnositelj prijave obavijestiti pisanim putem.

Povjerenstvo za provedbu oglasa